Albert Batet: “Que el 80% dels espanyols cregui que hi ha un problema de democràcia a l’Estat demostra la gran diferència de maduresa entre la societat i la política espanyoles” - Junts per Catalunya\nAlbert Batet: “Que el 80% dels espanyols cregui que hi ha un problema de democràcia a l’Estat demostra la gran diferència de maduresa entre la societat i la política espanyoles”\nEl Parlament aprova la llei de ports i transports que permet simplificar, millorar i modernitzar el sistema portuari català\nEl president del grup parlamentari de Junts per Catalunya al Parlament, Albert Batet, ha reivindicat el diàleg i la solució política al conflicte entre Catalunya i l’Estat i ha defensat que és la via que prefereix una majoria de la societat espanyola. Batet s’hi ha referit aquest dimecres durant la sessió de control al Parlament de Catalunya on ha fet valer els resultats de l’enquesta “Percepció sobre el debat territorial a Espanya”, elaborat pel departament de la Presidència i el Centre d’Estudis d’Opinió, que assenyala, entre d’altres qüestions, que el 80% de la societat espanyola se sent insatisfeta amb el funcionament de la democràcia a l’Estat.\n“Aquestes dades demostren la gran diferència de maduresa entre la societat i la política espanyola i els estaments de poder que se’n deriven”, ha apuntat Batet que també ha recordat que, segons l’enquesta, una majoria de la societat reconeix que cal una solució política al conflicte i que passa per diàleg i la negociació. Igualment, el president del grup parlamentari ha destacat que els ciutadans espanyols suspenen la monarquia i els tribunals de justícia i que la majoria defensa que el dret d’autodeterminació podria estar inclosa en la Constitució Espanyola.\n▶ @albertbatet: "Una majoria de la societat espanyola reconeix que cal una solució política al conflicte entre Catalunya i Espanya, i que cal diàleg i negociació; que el dret d'autodeterminació es pot incloure a la Constitució; i que el resultat d'un referèndum seria acceptat" pic.twitter.com/KhMlUM7Br7\nAl seu torn, el president de la Generalitat, Quim Torra, ha reclamat un diàleg seriós i amb contingut amb l’Estat espanyol, “de govern a govern. És evident que els 23 diputats independentistes al Congrés dels Diputats aniran a defensar el dret a l’autodeterminació de Catalunya i la fi de la repressió i l’amnistia”. “Hem de ser capaços de poder parlar de tot això, però també necessitem en aquest diàleg mesures de garanties”, ha seguit el president, emplaçant el president Pedro Sánchez a parlar de tot, lliurement, d’entitat política a entitat política.\nL’ascens de l’extrema dreta a Espanya, un perill també per Europa\nEl vicepresident del Parlament, Josep Costa, ha advertit del perill que suposa per Europa de l’auge de l’extrema dreta a l’Estat espanyol. Costa ha assegurat que “la deriva autoritària de l’Estat espanyol està arrossegant Europa a fer coses que no haurien de passar mai”, tot recordant que Antonio Tajani no va permetre que el president Carles Puigdemont i els consellers Toni Comín i Oriol Junqueras fossin escollits diputats al Parlament Europeu. “La resposta repressiva espanyola està comprometent Europa, l’intent de retallar la democràcia a Catalunya i a l’Estat posa en risc la democràcia europea”, ha sentenciat Costa i ha emplaçat Europa que “es desmarqui” de l’Estat espanyol, “no permetem que s’instrumentalitzin les institucions europees per perseguir els dissidents i barrar el pas als representants del poble”.\nRecupera la intervenció sencera del vicepresident del Parlament, Josep Costa, a través del nostre canal de YouTube:\nAprovació de la llei de ports i transports\nEl ple del Parlament ha aprovat, amb un ampli consens, la Llei de ports i de transports en aigües marítimes i continentals, una proposició de llei impulsada per Junts per Catalunya i el grup Republicà. Aquesta llei incorpora mesures que tenen com a objectiu simplificar els tràmits administratius de l’activitat nàutica, millorar l’eficiència de la gestió dels ports i també eines per lluitar contra el canvi climàtic, amb la regulació dels abocaments, els tractaments de residus i la prevenció de la contaminació atmosfèrica i acústica, entre d’altres. La nova llei també introdueix una moratòria de set anys per construir nous ports, amb l’objectiu d’afrontar les oportunitats de futur del sector.\nEl diputat Ferran Roquer ha explicat que Roquer ha explicat que la llei “pretén aprofitar al màxim els ports actuals”, en un territori que s’estén al llarg de 780 km de costa i amb la presència de 47 ports. Mentre que el conseller de Territori i sostenibilitat, Damià Calvet, ha destacat que la nova llei “és una oportunitat per al sector nàutic com a motor econòmic i per al país, davant l’emergència climàtica”. Tots dos també han destacat que la llei la va defensar i impulsar el conseller Josep Rull a la passada legislatura.\nRecupera les intevencions del diputat de Junts per Catalunya, Ferran Roquer, i el conseller de Territori i Sostenibilitat, Damià Calvet, a través del nostre canal de YouTube:\nEn la sessió plenària els diputats Toni Morral i Pep Puig han defensat la necessitat d’emprendre mesures per fer front a l’emergència climàtica i impulsar el Pacte Nacional per la Transició energètica. Puig ha instat a treballar per reduir un 8% anual les emissions de gasos d’efecte hivernacle “si volem complir amb els compromisos internacionals” en aquesta matèria. “Fer-ho és un repte que necessita la complicitat de tota la societat”, ha apuntat.\nPer la seva banda, Toni Morral ha instat les institucions “a generar marcs estables que comportin seguretat jurídica per tal que la implantació d’energies alternatives es faci amb garantia i de manera continuada”. “Cal crear escenaris que permetin de forma efectiva reduir l’emissió de combustibles fòssils i que l’energia nuclear tendeixi a la seva desaparició per tal que les renovables emprenguin el protagonisme absolut del nou model energètic de Catalunya”, ha conclòs el diputat.\nRecupera les intervencions dels diputats de Junts per Catalunya Toni Morral i Pep Puig a través del nostre canal de YouTube:


Alerten que l'escalfament posa en risc espècies de la Costa Brava - Diari de Girona\nAlerten que l'escalfament posa en risc espècies de la Costa Brava\nblanes | raquel gironès 31.08.2015 | 07:39\nLa boia oceanogràfica del CEAB instal·lada a 2,7 milles de la costa, a l´altura de Canyellas. diari de girona\nCONSTATACIÓ A BLANES Fa un any i mig que la temperatura del mar a Blanes ha estat entre una dècima i dos graus per sobre de la mitjana dels últims anys, tal com indica la boia oceanogràfica que el Centre d'Estudis Avançats va instal·lar ara fa sis anys. Si la tendència es manté, això podria afectar el medi marí.\nEn els darrers últims anys, l'aigua del mar està més calenta que mai. Així ho constaten les dades recollides per una boia oceanogràfica del Centre d'Estudis Avançats de Blanes (CEAB-CSIC) instal·lada a 2,7 milles de la costa a l'altura de Canyellas.\nFa un any i mig que la temperatura de la superfície del mar a Blanes està entre una dècima i dos graus per sobre de la mitjana dels últims anys. El mateix ha passat amb l'aigua més profunda. La temperatura mitjana de tota la columna d'aigua, des de la superfície fins als 200 metres de profunditat -que es considera el límit inferior de la plataforma continental-, ha estat més alta.\nEl passat juliol, però, la temperatura de l'aigua més profunda va baixar fins a assolir la mitjana. "Creiem que aquest descens pot indicar que el període de fortes temperatures que portem des de fa un any, s'acabi", assegura l'investigador Nixon Bahamon i responsable de la boia oceanogràfica. Una situació que els investigadors esperen que es doni ja que les temperatures altes de l'aigua provoquen canvis molt importants en el mitjà marí que fa que els organismes estiguin exposats a condicions ambientals anormals. "Hi ha espècies com la Gorgonia que estàn exposades a unes temperatures més altes de les habituals, aquest increment pot reduir la seva taxa de creixement", alarma Bahamon. A banda, amb una aigua més calenta hi ha menys concentració d'oxigen dissolt, l'aigua és menys tèrbola i hi ha menys concentració de nutrients, és a dir, menys aliments per les espècies. Els efectes poden anar més enllà i afectar al sector pesquer ja que aquesta és una zona molt productiva on es pesquen gambes.\nEls últims dos mesos, però, la temperatura de l'aigua més profunda s'ha estabilitzat. Aquesta disminucó podria estar provocada pels corrents marins que entren pel canó submarí de Blanes, unes aigues que provenen del golf de Lleó. Aquesta aigua més freda, sembla, segons apunta Bahamon, que pretén aflorar sobre la superfície, el que faria disminuir la temperatura de l'aigua.\nLa boia oceanogràfica del CEAB controla la temperatura de l'aigua de la zona de Blanes. "Estem avaluant si aquestes singularitats que hem trobat aquí són representatives a tot el mediterrani català", comenta Bahamon.\nEn aquest sentit, tota la informació en temps real que proporciona la boia oceanogràfica que el CEAB va instal·lar ara fa sis anys, està basada en una anàlisi preliminar que s'està utilitzant per preparar un article científic sobre les modificacions dels fluxes de calor del mar. L'objectiu és observar els canvis del medi marí local que poden afectar la dinàmica de l'ecosistema.\nAvançats de Blanes


Els centres educatius d’Arenys de Munt s’adapten a la situació de pandèmia | La Clau - Revista gratuïta del Maresme\nEls centres educatius d’Arenys de Munt s’adapten a la situació de pandèmia\nJa fa gairebé dos mesos que va començar el curs escolar 2020-2021 i la comunitat educativa s’ha anat adaptant a la nova situació de pandèmia\nTot i tenir alguns casos esporàdics i aïllats de positius per COVID, s’han solucionat sense problemes i cap centre ha hagut de tancar del tot la seva activitat. Amb tot, es prenen les mesures per evitar el contagi i se segueix el protocol sanitari de manera molt estricta.\nUn dels aspectes que pot preocupar més a les famílies és que els nens i nenes han d’estar a les aules durant molta estona, cosa que augmenta el risc de contagi.\nExperts epidemiòlegs d’aquí i d’arreu del món recomanen fer classes a l’aire lliure, ja que la COVID-19 es transmet en un 75% aproximadament per aerosols; això converteix els espais tancats en espais de contagi molt grans, fins i tot vint vegades més perillosos que a l’exterior.\nDes del Departament, així com pedagogs i el corrent Educació 360, també han aprofitat el context de pandèmia per reclamar el foment de l’escola a l’exterior, com ja es va fer el segle passat impulsat per corrents educatius renovadors i innovadors.\nA Arenys de Munt els centres educatius també han optat per la docència a l’exterior en la mesura que sigui possible.\nL’Escola Sant Martí utilitza els patis de l’escola i els jardins de Can Borrell per fer algunes classes; l’AMPA de l’escola ha comprat taules de fusta que s’han instal·lat al terrat del porxo, i així s’ha guanyat un espai que estava en desús. També van celebrar la castanyada fent passejades per la muntanya.\nL’Escola Sobirans té un entorn proper molt privilegiat, envoltat de natura, i ha organitzat la setmana de la natura, en la qual els més petits han sortit a gaudir de l’entorn i els més grans han sortit a netejar el bosc.\nL’Institut Domènec Perramon també s’ha sumat a la iniciativa, fent les classes d’educació física i l’optativa de literatura a l’exterior.


Investigades 22 empreses que haurien contaminat l'atmosfera amb més de 35.000 tones de CO₂\nGestionaven els residus procedents d'aparells elèctrics i electrònics de manera irregular, la qual cosa provocava l'emissió de gasos d'efectes nocius\ndiumenge, 18 de juliol 2021 - 15:13h\nLa Guàrdia Civil ha investigat a 22 empreses situades a les províncies d'Alacant, València, Múrcia, Almeria, Màlaga, Albacete, Ciudad Real i Mallorca, com a presumptes responsables d'un delicte contra els recursos naturals i el medi ambient, per actes continuats de contaminació, per mitjà del tractament i comercialització incorrecta de residus perillosos procedents d'aparells elèctrics o electrònics.\nEls agents del SEPRONA han desenvolupat l'operació Redivivu en l'àmbit nacional i internacional durant més d'un any. Durant este temps, s'ha examinat documentació que indica que quasi 600.000 quilos de compressors han estat enviats al Pakistan sense que es puga acreditar una correcta descontaminació.\nA més, els investigadors han localitzat més de 133.000 quilos de compressors (15.019 unitats) en les empreses inspeccionades d'Alacant, València, Múrcia, Almeria, Màlaga, Albacete, Ciudad Real i Mallorca.\nLa suma total dels compressors enviats al Pakistan i els trobats en territori nacional suposarien una emissió aproximada de 35.385 tones de CO₂ a l'atmosfera.\nLa recerca va començar el febrer del passat any 2020 durant la inspecció a una empresa gestora de residus, quan els agents van descobrir que el tractament i comercialització que donaven als components procedents del tractament per a la descontaminació d'aparells elèctrics o electrònics era totalment incorrecta.\nSota la sospita que podria haver-hi més empreses implicades, es va decidir investigar els llocs d'origen i trànsit d'estos i altres residus, així com el destí final d'estos. En total es van inspeccionar 43 empreses a les províncies d'Alacant, València, Múrcia, Almeria, Màlaga, Albacete, Ciudad Real i les illes de Mallorca, Menorca i Eivissa.\nEn moltes d'elles, es van localitzar compressors sense descontaminar i que no comptaven amb les autoritzacions preceptives per al tractament de Residus d'Aparells Elèctrics i Electrònics (RAEEs). No obstant això, el mètode més habitual va ser el del "canibalisme", el qual consisteix a desmuntar els aparells trencant-los de manera abrupta o tallant directament els tubs dels frigorífics, per a aconseguir treure el coure o altres peces de valor de l'interior.\nDe l'estudi de la documentació, es va comprovar que el destí dels compressors era el Pakistan, on finalment se'ls valoraria en una planta de desmantellament per a la seua posterior fosa.\nEl trencament dels compressors d'aparells elèctrics o d'altres components sense les eines adequades, provoca la fuita de gasos contaminants a l'atmosfera, i l'abocament al sòl i subsòl d'olis perillosos, amb el perill que això comporta; a més, fa que la seua reutilització siga pràcticament inviable.\nA tall d'exemple, un frigorífic consta d'un circuit tancat per al seu funcionament, i sempre que s'allibera este circuit extraient el compressor, s'emet a l'atmosfera aproximadament un 30% dels gasos de l'aparell (aproximadament té 300 grams i s'emeten 90 grams per compressor desmuntat). Per a l'extracció dels compressors dels aparells d'aire condicionat, si es realitza conforme a la llei, és probable que no emeta gasos a l'atmosfera (posseeixen bomba de buit i vàlvula per a extracció). Una màquina d'aire condicionat posseeix aproximadament 700 grams de gasos.\n22 empreses investigades per tota Espanya\nLa Guàrdia Civil ha investigat 22 empreses situades a les províncies d'Alacant (6), València (4), Murcia (6), Almería (2), Màlaga (1), Albacete (1), Ciudad Real (1) i Mallorca (1), com presumptament responsables de delictes contra els recursos naturals i el medi ambient, per actes continus de contaminació amb provocació o realització directa o indirecta d'emissions o abocaments a l'atmosfera i al sòl, subsòl, prolongats en el temps, idonis per a originar un risc greu per al bé jurídic protegit, així com una inadequada gestió, control i/o vigilància de residus perillosos.\nQuant a altres normatives, fora del Codi Penal, s'han comés infraccions a la Llei 22/2011, de 28 de juliol, de Residus i Sòls Contaminats, el Reial decret 110/2015, de 20 de febrer, sobre Residus d'Aparells Elèctrics i Electrònics (RAEE´s), el Reial decret 115/2017, de 17 de febrer, regula la Comercialització i Manipulació de Gasos Fluorats, així com disposicions de rang superior com les Directives i Reglaments de la Unió Europea o inferior com a Normativa Autonòmica o Local.\nAutoritats col·laboradores en la recerca\nLes actuacions s'han realitzat en coordinació amb el Fiscal Delegat de Medi Ambient i Urbanisme a Alacant. L'estudi dels trasllats transfronterers de residus es troben dins del marc del protocol per al procediment operatiu de col·laboració entre la Direcció General de la Guàrdia Civil i el Ministeri per a la Transició Ecològica i el Repte Demogràfic.\nLes mostres preses del contingut d'oli en compressors han estat remeses per a la seua anàlisi per part de l'Institut Nacional de Toxicologia i Ciències Forenses de Barcelona.\nPrèvia sol·licitud, s'han elaborat informes pericials per part de la Unitat Tècnica de l'Oficina Central de Medi Ambient i per part de l'Institut de Medicina Legal i Ciències Forenses de València.\n"Un xiquet de 4 anys atropella greument a un vianant quan conduïa una limusina a Mònaco" "Detingut per gravar amb el seu mòbil a una dona en els provadors d'una botiga de roba"\nempresa guardiacvil Diputació d'Alacant


Rock House Hotel Guest House Lynton Regne Unit - Ofertes d'hotels amb els MILLORS DESCOMPTES EN LÍNIA Fer un comentari al lloc web\nRock House Hotel Guest HouseManor Green, Lynmouth, Lynton, Regne Unit - Veure al mapaExcel·lent8,8Basada en156comentarisRock House Hotel Guest HouseVeure més fotos"Breakfast was really good, as was the food in the evening...."CarolUnited KingdomVeure més fotosVeure totes les 32 fotosExcel·lent ubicació 9,5Veure al mapa9,5Ubicació\nSobre l'allotjamentDescripcióDissenyat tant per oci com per negoci, Rock House Hotel Guest House està situat idealment a Lynmouth; una de les localitzacions més populars de la ciutat. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. El Rock House Hotel Guest House, s'esforça al màxim per tal que els seus hostes es tribin còmodes. Per tal d'assolir això, l'hotel compta amb els millors serveis i instal.lacions. Per anomenar algunes de les comoditats de l'hotel, hi ha instal.lacions per a minusvàl.lids, restaurant, bar. A més, totes les habitacions ofereixen una gran varietat de comoditats com ara calefacció, despertador, estació d'Ipod, aparell de televisió, reproductor de DVD/CD per satisfer els clients més exigents. A més, l'oci que l'hotel ofereix assegurarà que tengui molt a fer durant el dia. Rock House Hotel Guest House és la vostra destinació si buscau allotjament de qualitat a Lynmouth.Mostrar mésCaracterístiquesAccés a InternetWi-Fi gratuït en totes les habitacions Serveis i comoditatszona de fumadors Accéss'admeten animals de companyia Disponible a totes les habitacionsaparell de televisióempolles d'aigua de cortesia assecador de cabellplat de dutxa Mostra MenysPolítiquesEls llits supletoris depenen de l'habitació escollida. Consulti la capacitat de l'habitació individual per obtenir-ne més informació.Al reservar més de 5 habitacions, poden aplicar-se diferents condicions i suplements addicionals.Mostrar mésAvís importantDeposits are non-refundable but held over for 12 months against another booking.\nPets are allowed on request but must be arranged with the hotel in advance, as not all rooms are suitable. Comentaris recents de clients


Vehicle elèctric – Ajuntament de Palma – Mobilitat\nMou-te per Palma amb vehicle elèctric!\nCada vegada els vehicles elèctrics van agafant més força en el parc mòbil de les ciutats. És per això que Palma disposa de diferents punts de recàrrega\nde vehicles elèctrics i a més a més promou l’ús d’aquest amb mesures com la zona ORA gratuïta.\nDistintiu de vehicle elèctric\nPer a poder identificar els vehicles elèctrics i ser beneficiaris dels avantatges que tenen al municipi, cal disposar d’un distintiu que permeti identificar-los.\nEn no existir un distintiu per al vehicle elèctric a escala nacional, l’Ajuntament de Palma i el Govern Balear varen impulsar la implantació del distintiu autonòmic de vehicle elèctric (conveni de col·laboració signat l’octubre de 2012) que va permetre la seva implantació en totes les Illes Balears, i al qual es van adherir diferents municipis de les Illes.\nAquest distintiu, col·locat al vidre del davant del vehicle, permet identificar els vehicles elèctrics\nLa DGT classifica els vehicles en diferents categories segons criteris mediambientals, i a l’abril de 2015 posa en marxa el distintiu ambiental “0 emissions”.\nEls vehicles que compleixen els requisits per a obtenir aquest distitntiu són:\n– Vehicle elèctric de bateria (BEV),\n– Vehicle elèctric d’autonomia estesa (REEV),\n– Vehicle híbrid endollable (PHEV) amb una autonomia mínima de 40 km de forma exclusivament elèctrica\n– Vehicle elèctric de cèl·lula de combustible (FCEV).\n– Vehicle de combustió d’hidrogen (HICEV)\nAquest distintiu es lliura en el moment de la matriculació del vehicle, i per a tots els titulars d’aquests vehicles matriculats amb anterioritat a l’aparició del distintiu se’ls ha enviat per correu. (L’organisme encarregat de la seva tramitació és la Prefectura Provincial de Trànsit). Hi ha la possibilitat de sol·licitar duplicats.\nL’Ajuntament de Palma reconeix tots dos distintius indistintament per a identificar visualment els vehicles elèctrics i ser beneficiaris dels avantatges destinats a aquests.\nCom aconseguir l'acreditació de cotxe elèctric\nTramitació per a l’obtenció del distintiu de vehicle elèctric “MELIB”:\nRequisits que han de complir els vehicles: Vehicles totalment elèctrics (BEV i REEV)\nEl Govern Balear tramita la seva expedició.\nSe sol·licita a les oficines del Registre del Govern Balear – UDIT (tràmit 033- Obtenció del distintiu de vehicle elèctric “MELIB”) i el seu lliurament és immediat.\n(Unitat d’Informació i Tràmit (UDIT) C. del Bastió d’en Sanoguera, 2. Tel.: 971 784 995 – Fax: 971.784.556)\nMesures per a afavorir l’ús del vehicle elèctric\nL’Ajuntament de Palma, compromès amb el foment de les energies alternatives als combustibles fòssils, segueix afavorint i donant suport a la implantació del vehicle elèctric a l’entorn urbà en base a les directrius de les autoritats nacionals i les marcades per la Unió Europea implantant, entre altres mesures:\nZona ORA gratuïta\nEls vehicles elèctrics que disposen d’algun dels distintius reconeguts (distintiu de vehicle elèctric-MELIB i/o distintiu ambiental 0 emissions-DGT) estan exclosos de la limitacions de temps i sense obligació d’obtenir el tiquet o comprovant inherent a la normativa ORA .\nEstacionament en zona ZAR\nEls vehicles identificats com a vehicles elèctrics poden estacionar a les zones ZAR de J. Anselm Clavé i de plaça de la Reina – Conqueridor.\nAparcaments municipals (SMAP)\nAparcament gratuït els primers 30 minuts per als vehicles elèctrics en càrrega.\nAparcaments de rotació amb punts de recàrrega de VE.\nParc de la Mar (5 places)\nVia Roma (5 places)\nMarquès de la Sènia (5 places)\nSanta Pagesa (1plaça)\nManacor (1 plaça)\nLa Riera (1plaça)\nEls vehicles identificats com a vehicle elèctric no poden circular per les àrees de circulació restringida (ACIRE), ni pel c. d’Antoni Maura direcció pl. de la Reina, ni pel c. de la Riera direcció pl. de Joan Carles I a excepció dels degudament autoritzats.\nEls vehicles elèctrics tenen una bonificació en l’impost sobre vehicles de tracció mecànica.\nAquesta bonificació no és automàtica, els interessats han de sol·licitar-la a l’Ajuntament dins dels terminis establerts\n(Ordenances fiscals i de preus públics any 2016, 11300 – Impost sobre vehicles, article 5, apartats 2) i 3).\n2) Els vehicles elèctrics i els que utilitzin pel al seu funcionament exclusivament fonts d’energia no contaminant, podran gaudir d’una bonificació del 75% de la quota de l’impost. A aquest efecte, els interessats ho hauran de sol·licitar a l’Administració municipal en el termini d’un mes des de la data de matriculació, o abans de finalitzar el període de pagament voluntari del padró cobrador, en el cas de vehicles ja inclosos en el padró de l’impost.\n3) Els vehicles híbrids (motor elèctric-gasolina, elèctric-gasoil o elèctric-gas), que estiguin homologats de fàbrica, podran gaudir d’una bonificació del 50% de la quota durant els tres primers períodes impositius des de la data de la seva primera matriculació. Quan es tracti de vehicles de transport col·lectiu, amb més de 9 places inclosa la del conductor, la bonificació serà del 75%. Els interessats hauran de sol·licitar-ho en els mateixos terminis de l’apartat anterior.\nEstacions de recàrrega municipals a la via pública\nA les places destinades a punts de recàrrega de vehicles elèctrics, els vehicles només poden ocupar-les si estan fent una recàrrega. No són places d’estacionament.\nTelèfon d’incidències a les estacions de recàrrega municipals: 900 705 900\nSANT FERRÀN, 36\nPASSEIG MALLORCA, 28\nPLAÇA D’ALEXANDER FLEMING\nFRANCESC FIOL I JUAN, 12\nPL. DE LA REINA, 3\nSETZE DE JULIOL, 83\nJAUME III, 18\nJOSEP TOUS I FERRER – PLAÇA DEL COMTAT DEL ROSSELLÓ\nSANT MIQUEL, 68\nTargeta per a la recàrrega de vehicles elèctrics en estacions de recàrrega municipals.\nPer a accedir als punts de recàrrega instal·lats per l’Ajuntament de Palma a la via pública es necessita una targeta de recàrrega.\nL’Ajuntament de Palma ha arribat a un acord amb la Conselleria d’Energia i Canvi Climàtic per a l’ús d’una targeta que permeti a més d’usar-la en els punts de recàrrega instal·lats per l’Ajuntament de Palma, usar-la en els punts que ha promogut el Govern Balear en municipis de les Illes Balears (en l’actualitat uns 150 punts de recàrrega).\nLa targeta de recàrrega de vehicles elèctrics l’emet la Direcció General d’Energia i Canvi Climàtic.\nEls requisits per a obtenir-la són:\nÉs necessari que disposin del distintiu de VE MELIB o tractar-se de vehicles híbrids endollables amb distintiu de la DGT “0 emissions”.\nSi ja disposa de la targeta de VE MELIB o del distintiu de la DGT “0 emissions” si és vehicle Híbrid endollable el titular de la targeta / distintiu s’haurà d’adreçar a:\nDirecció General d’Energia i Canvi Climàtic\nC. Gremi de Corredors núm. 10\nLa targeta de recàrrega emesa per la Direcció General d’Energia i Canvi Climàtic:\n– Servirà per a tots els punts de recàrrega subvencionats pel Govern dels Illes Balears (uns 150).\n– De moment és gratuïta i sense límit de recàrregues.\n– Als punts de recàrrega només és pot recarregar, no estacionar.\nDistintiu ambiental facilitat per la DGT: Veure web\nDistintiu autonòmic (MELIB): Veure web\nMapa punts de recàrrega a Palma\nMapa punts de recàrrega a Illes Balears\nPunts públics de recàrrega\nPlaces pàrquing vehicle elèctric


El València CF passa l’ITV amb Pizzi | Emebé. Humor gráfico, diseño e ilustración\nEstás aquí: Home / Notícies / Caricatura / El València CF passa l'ITV amb Pizzi\nEl València CF passa l’ITV amb Pizzi\nCaricatura, Deportes, Emebé, Humor gráfico, Las Provincias, Notícies\nFa uns dies el València CF estava a tan sol sis punts del descens. Hui pareix que Mestalla se li queda xicotet. La clau, Juan Antonio Pizzi.\nL’equip va començar la temporada amb uns nombres similars, si no pitjors, als de la temporada del fatídic descens en 1986. La fugida de Valverde per la porta de darrere i els nyaps de Djuikic amb el procés de venda del club al millor postor perl mig no auguraven gens bo. La pau social, emmordassada pels deutes, la venda dels seus millors jugadors i l’estira i arronsa entre Bankia, la Fundació i el Consell semblaven núvols negres a sobre de l’entitat i en açò el València arribàal Camp Nou i l’estadística es trenca. Han tornat els temps del Piojo López i Mendieta? No, és l’Era Pizzi.\nJuan Antonio Pizzi, hispano argentí de Santa Fe. exjugador del mateix València, Tenerife, Barcelona, Vila-real i de la selecció espanyola de futbol, va viure en els noranta la seua etapa daurada com a futbolista a Espanya. Va aconseguir guanyar el Trofeu Pichichi amb el club tinerfeny. En passar quinze anys com a professional va penjar les botes en 2002 després de marcar en les lligues argentina, portuguesa i mexicana. El jugador se’n va anar però Pizzi va reaparèixer com un dels millors seleccionadors de l’actualitat.\nEn 2005, en la seua Argentina de l’ànima, es fa càrrec del Colón de Santa Fe. No va encetar cap. Solament va estar en la banqueta tres partits i va patir tres derrotes. Va marxar a Xile i en 2010 guanya, amb l’Universitat Catòlica, el campionat del Bicentenario. Al seu regrés a l’Argentina dirigirà el Rosario Central en segona divisió i, finalment al San Lorenzo de Almagro on, en 2013, guanya el Torneig Inicial.\nEl San Lorenzo té entre els seus afeccionats un de molt especial, el Papa Francisco. Quan una delegació de l’equip va visitar a Jorge Mario Bergoglio al Vaticà i li va fer lliurament d’una samarreta amb els colors, el president, Matías Lammens, va negar davant el Bisbe de Roma que Pizzi anara a deixar l’equip malgrat els rumors que el situaven en l’òrbita valencianista. Poques persones menteixen a un papa, Lammens ho va fer.\nAls pocs dies Juan Antonio Pizzi era presentat com a entrenador del València Cf. En estes setmanes ha donat un gir a la plantilla. El vestuari s’ha vist revolucionat amb l’eixida i entrada de jugadors de manera compulsiva i el resultat es veu en el marcador de Mestalla el passat dissabte: 5 a 0.\nEs pot dir que hi ha partit encara. Europa està més a prop i la maquinària valencianista, greixada per Pizzi, mira cap amunt en la classificació. Amb il·lusió, tenacitat i valencianisme (ITV) sembla que vivim millors dies. Pot ser que siga cosa del coratge del santafecí solament o, pot també, qui sap, que algú més estiga apostant per l’equip: un vell conegut del Macanudo que viu a Roma i vesteix normalment de blanc.


Plaid Sisteron groc Plaid Sisteron groc\nPlaid Sisteron groc\nEl plaid Sisteron és una peça teixida de forma manual a Terrassa. És un objecte únic, càlid i natural. Funciona amb molts ambients, ja que la base de color és molt neutre. El toc divertit i contemporani ve donat pel viu contrastat a color. Pots triar el que millor s'adapta al teu espai.\nÉs una peça atemporal realitzada en llana ecològica Merino 100%.\nEl pots fer servir al sofà de casa, a la teva butaca preferida o al llit però, et confessarem un secret, si ets atrevit i t'agraden les peces envoltants, aquest plaid deixarà enrere les teves bufandes!\nCategories: Llar, Tèxtil\nTeixidors és una empresa model i catalana.\nDes de la seva fundació el 1983, TEIXIDORS és una cooperativa amb vocació social la finalitat és aconseguir la integració social i la independència econòmica de persones amb dificultats d’aprenentatge. Aquest objectiu sempre prioritari es desenvolupa a partir d’un treball extraordinàriament creatiu amb el teler manual. Aquest projecte singular genera, com no podia ser d’una altra manera, productes singulars, únics.\nTEIXIDORS treballa diàriament a la recerca de fibres naturals que aportin un valor especial a les seves peces. Seleccionen les matèries amb les que teixeixen els seus productes, el que els permet enriquir el producte des de la pròpia essència de la fibra. Teixidors treballa amb les fibres de la millor qualitat, Llana Merino ecològica, Cashmere, Lli, Seda i Yak de Mongòlia.\n100% Merino ecològic. Amb certificat ignífug\nFet a mà a Barcelona.\nCru, Verd fosc, Groc, Vi, Blau clar, Taronja.\nPlaid Blues en caixmir.\nQuadern Philosophy notes Diògenes\nLlum Bon Vent. Cordó blau.\nQuadern Philosophy notes Epicur\nPlaid Jazz de caixmir en diferents colors.\nsubscripción al butlletí


Preveuen fer aquest any les depuradores de Riudaura i Oix - Diari de Girona\nPreveuen fer aquest any les depuradores de Riudaura i Oix\nEl Govern ha d'aprovar el canvi de previsions establert en els programes de l'Agència Catalana de l'Aigua\nxavier valeri 11.03.2020 | 00:30\nUbicació de la futura depuradora d'Oix. X.V.\nUbicació de la futura depuradora d'Oix.\nEl Consorci de Medi Ambient i Salut Pública de la Garrotxa (SIGMA) preveu començar les obres de les depuradores de Riudaura i d'Oix enguany. «O a tot tardar, a primers del 2021», ha apuntat el director del SIGMA, Francesc Canalies.\nL'inici i final de les depuradores representarà el final de dècades de reclamacions dels veïns per aconseguir un sanejament en condicions. El 2010, Riudaura va dur la reclamació de la depuradora a la Sindicatura de Greuges. Els veïns es van queixar de la pudor de les aigües fecals i dels mosquits i del fet que l'abocament d'aigües residuals perjudica els peixos i les llúdrigues. La fauna fluvial més perjudicada és la que està a la part de la riera que surt del nucli urbà.\nTambé van plantejar que els primers tràmits per fer la depuradora van començar el 2001. L'equipament havia estat plantejat en els programes de sanejament d'aigües urbanes del 2007, del 2011 i del 2015. L'Ajuntament té construïts trams de canalitzacions.\nEl projecte constructiu de sanejament i depuració de Riudaura va ser aprovat definitivament fa pocs dies. Es tracta d'un projecte valorat en 30.000 euros, en el qual es mostra la depuradora i la connexió del sanejament valorats en uns 500.000 euros.\nEl projecte de la depuradora d'Oix fa més temps que està aprovat. De fet, el 2016, l'Agència Catalana de l'Aigua va fer una primera part de l'obra. Va construir les canonades i l'electricitat amb una inversió de 60.000 euros. La part que falta és la de la depuració i està valorada en uns 100.000 euros. La previsió és que quan estigui feta pugui tractar uns setanta metres cúbics diaris. Ara, les aigües residuals d'Oix van a parar a la riera. Es tracta d'un afluent del Llierca conegut com a riera d'Oix que està dins de l'Espai Protegit de l'Alta Garrotxa. Es tracta d'una zona d'interès natural on hi ha un pont romànic.\nAra, la construcció prèvia a la depuradora consta d'una caseta on hi ha les conduccions elèctriques i un espai marcat perquè a sota hi ha els tubs per on passaran les aigües residuals que seran tractades a l'estació depuradora d'Oix. La depuradora estarà ubicada al costat del camp de futbol, a prop de la riera.\nPermís del govern\nEl director del Consorci de Medi Ambient i Salut Pública de la Garrotxa, Francesc Canalias, ha explicat que les depuradores d'Oix i de Riudaura estan incloses en les planificacions de l'Agència Catalana de l'Aigua previstes per al període 2022-27, en el tercer cicle de planificació del pla de mesures.\nCanalias ha plantejat que després de molt de temps l'Agència Catalana de l'Aigua torna a tenir disponibilitat econòmica. Davant d'aquesta situació, el Consorci de Medi Ambient i Salut Pública de la Garrotxa ha demanat canviar la previsió que inclou les dues depuradores entre el 2022 i el 2027 pel programa que va del 2016 fins al 2021. O sigui, es tracta d'aprofitar els últims anys del programa i acabar amb les necessitats de depuració de Riudaura i Oix.\nCanvi de programes\nAra, només falta que el Govern de la Generalitat aprovi el canvi de programes. Amb uns 480 habitants, Riudaura és l'únic municipi de la Garrotxa que aboca de dret al riu. Amb uns 150 habitants, Oix és un poble que està dins del municipi de Montagut i Oix.El sistema de sanejament de Riudaura estava en les planificacions de l'ACA prevista pel 2022-27 en el tercer cicle de planificació del pla de mesures. El que hem aconseguit és que hem avançat el projecte tres anys pràcticament . El vàrem fer l'any passat. Amb una idea molt clara que és que en aquest moment l'ACA s'ha refet econòmicament de manera significativa. Ara ja tenim el projecte fet i el que farem és llençar l'execució del projecte. Per tant avançar l'execució prevista pel 2022-27 a aquest cicle de planificació que és 2016-21. No sé si ens se'n sortirem, perquè això depèn d'algunes coses que no podem controlar fa falta un acord de l'ACA i un acord de Govern que permeti avançar aquestes actuacions que estan madures. Si estan madures en els cicles de planificació previstos. N'hi ha dues de plantes a la Garrotxa que són la de riudaura i la d'Oix. La d'Oix tenim també el projecte tancat madur i aprovat per tant en les mateixes execucions el llançarem i executarem el 2020 com a molt tard el 21. El finançament per part de l'ACA està garantit. Abans hi havia hagut un forat important el que depèn és que el govern de la generalitat que les actuacions estan fetes i aprovades i els projectes fets es puguin avançar en el cicle de planificació. O sigui aquestes coses que estaven previstes en el cicle 2022-27-. Es podrien fer el permet fer-les abans. No podem fer més que posar-nos a la llista i que el govern digui això es pot fer. En aquest moment el govern està en l'aprovació del pressupostos. Estem treballant amb els mateixos pressupostos de fa 3 anys.


Cicle Formatiu Grau Mitjà Activitats Físiques - Centre de Formació CET10\nT’agrada l’esport i la naturalesa? Forma’t durant un any i… aconsegueix el teu títol!\nGrau Mitjà en Conducció d'Activitats Físicoesportives\nT’agrada l’esport i la naturalesa? Forma’t durant un\nany i… aconsegueix el teu títol!\nEn 1 curs acadèmic adquiriràs les competències professionals per conduir usuaris, en condicions de seguretat, per senders o zones de muntanya a peu, en bicicleta i a cavall. A més de practicar aquestes activitats al medi natural, als estudis del cicle formatiu grau mitjà activitats físiques CAFEMN faràs escalada, ràpel i activitats aquàtiques al mar o a la muntanya, entre altres.\n410 hores pràctiques\nAcompanyador/a de muntanya.\nCoordinador/a d’activitats de conducció i guiatge en la natura.\nMP1 Desplaçament, estada i seguretat en el medi terrestre\nC1 El medi natural.\nC2 Conducció de grups i activitats en el medi natural.\nC3 Seguretat i supervivència en muntanya.\nMP2 Conducció de grups en bicicletes\nC4 Conducció de grups en bicicletes.\nMP3 Conducció de grups a cavall i atencions equines bàsiques\nC5 Conducció de grups a cavall i atencions equines bàsiques.\nMP4 Administració, gestió i comercialització en la petita empresa\nC6 Administració, gestió i comercialització en la petita empresa.\nMP5 Fonaments biològics, salut i primers auxilis\nC7 Fonaments de l’activitat física.\nC8 Primers auxilis.\nMP6 Activitats físiques per a persones amb discapacitats\nC9 Activitats físiques per a persones amb discapacitats.\nMP7 Dinàmica de grups\nMP8 Formació i orientació laboral\nMP9 Formació en centres de treball\nC14 Anglès tècnic.\nC16 Hores complementàries.\n2-3 sortides setmanals a diferents indrets naturals.\n3 sortides amb pernoctació durant el curs.\nActivitat formativa de neu (OUTBACK – La Masella).\nTravessa Vall de Núria.\nActivitats formatives a CLIMBAT.\nAprenentatge-servei a Campionat de petanca, Cursa d’orientació i Campionat d’habilitats (Associació Esportiva BCN).\nSíntesi: travessa al medi natural durant tres dies.\nA CET10, obtindràs titulacions complementàries dintre dels estudis. Sigues un professional més preparat!\nAl Centre de Formació CET10 trobaràs altres formacions relacionades amb el cicle formatiu grau mitjà activitats físiques CAFEMN.


Cites - Season finale (part II) - Directorfrustrat\nAvui finalment posem punt final a la temporada resolent la trama de l’Elena i tancant el cercle de la Vico–Paula–Sofia. Avui parlem de pastissos, núvies ninja i finals amb discòrdia.\nAvui canvio d’estructura i passo de fer el breu resum del capítol. Assumeixo que com que jo sóc una tortuga caòtica escrivint i vosaltres teniu tv3alacarta ja l’heu vist. Si no, que feu aquí?\nComencem per l’Elena. Es lia amb en Gerard a sobre el pastís de les núvies. FINAL. Passem a la Paula… És broma. Podem aplaudir ja que finalment l’Elena té una “cita” que li va bé. Ja vaig comentar que els petons i la calentura del capítol anterior no em semblaven totalment ficticis i sembla que finalment alguna cosa hi havia (però… Àlex, això no val perquè l’opinió del penúltim la vas escriure després d’haver vist el final…TSHHT, calla!). Deixant de banda el divertit paripé entre els dos buscant els anells i el final tant “ensucrat”, no puc més que rendir-me als peus de la Paula Malia, l’actriu que fa d’Elena. Per mi ha estat el millor descobriment d’aquesta temporada. Ens ha regalat tot tipus d’actuacions, histriòniques, divertides, dramàtiques, d’acció… bastant maltractada pels guionistes, però que ha acabat gaudint d’un bon final. Un caramelet de personatge per un bon actor. Recordeu que forma part de The Mamzelles, així que si teniu mono sempre us podeu posar algun disc seu.\nÉs curiosa de la discòrdia que ha creat el final de la trama Vico–Paula–Sofia. M’he trobat enfrascat en unes quantes converses/discussions sobre el final i he observat que ha creat força controvèrsia. Tant reps l’input de “estic molt indignada, hauria d’haver acabat amb la Sofia!” com el que diu “ja es veia a venir que acabaria amb la Victòria, és el que més li convenia”, o el més punky que et diu “acabar amb la Victòria era la solució senzilla”. Normalment aquest estil de discussió es dóna més amb sèries com Game of Thrones, Breaking Bad, però no m’hi havia trobat mai amb una sèrie catalana. Superada aquesta etapa de INDIGNACIÓ.SÍ/INDIGNACIÓ.NO, apareix una altra font de discussió. Què passa a l’escena del pis que no veiem perquè la Paula torni al casament? Es lien la Paula i la Sofia quan la va a buscar al pis? Tot plegat està bastant polaritzat. Si voleu saber la meva opinió jo em decanto pel que he anomenat l’opció NAÏF.\nEn aquesta opció pressuposo que la Sofia deixa de ser egoista i per tant, no és sincera durant la trobada amb la Paula. La veiem tot el capítol sospirant per la Paula fins i tot l’estona de muntar mobles (no penso ni entrar a discutir l’abundància de tòpics de lesbianes que veiem al llarg de les escenes) i just quan té la Paula al davant (que s’ha escapat qual ninja del casament) que directament se li declara dient que va haver de marxar milers de kilòmetres per oblidar-la, la Sofia li diu que li respon que només va ser una nit. – Però hi ha gent que s’enamora amb una nit hòstia!, li respon la Paula. Aquí no em crec la resposta de la Sofia. No em crec que tinguis davant una persona que portes sospirant durant molt de temps, que segurament és la raó per la qual deixes la parella, que se’t declara i no tires pel dret. No m’ho crec. A més tenim la trucada de la Vico, que s’ha de reconèixer que és una mestra jugant les seves cartes. Sap perfectament que forçant la Paula no en traurà res i cada cop que es troba amb la disjuntiva aprofita la dolçor i la comprensió per fer-la tornar amb ella. És brillant. Si ajuntem que la Sofia no és sincera amb la Paula i que la Vico li ofereix una comprensió total i un amor cec (fins i tot que crec que excessiu) és normal que la Paula opti per tornar i casar-se. Torna convençuda al 100%? Jo diria que no, suposo que si hagués estat totalment convençuda no hagués agafat el cotxe per anar a veure la Sofia. Què creus que passa en l’escena que no veiem entre elles? Jo crec que és la Sofia la que li diu que la Vico l’estima de veritat i que no pot tirar-ho tot per la borda pel record d’una nit. La Sofia deixa de ser egoista però també perd la sinceritat. Per això dic que la meva opció és la NAÏF, ja que l’altra és la que carden el polvo i després se’n va a casar. Potser és així, però deixeu-me que com a mínim em quedi una escletxa de visió romàntica.\nAbans de tancar les portes d’aquesta temporada, m’agradaria destacar l’esforç dels guionistes per crear un entramat de personatges que estan relacionats i això enriqueix la sèrie. I recuperar alguns personatges antics també m’ha semblat un encert, encara que sigui en David (rfhfhsgggg…). I per acabar dir que sóc des de ja fan total de la cançó A.I.L.O.D.I.U de Mazoni i la coreo del casament. De fet, vaig intentar reproduir-la davant del Born però la meva compitrueno es va rajar. Seguirem insistint.\nMoltes gràcies a tots per seguir-nos i llegir aquests posts. Ara toca una mica de desconnexió i vacances però a finals d’agost espero tenir preparat un post especial de valoració general de temporada i alguna altra sorpresa que tinc pensada.\nUna visió molt romàntica… Jo em quedo amb la realista. Cremen la tensió sexual acumulada, i cap al casament que es lo més pràctic… I si d’un cas ja ens truquem i quedem quan la dona treballi.\nBones vacances i felicitats pel blog!


Actor, i molt més – Pau Murner\nActor, i molt més\nNecessites un animador per la festa d’aniversari del teu fill? Un mestre de cerimònies pel teu casament? Un presentador pel teu esdeveniment d’empresa? Un speaker per a la festa de l’escola? Un show de ball, diversió i màgia? Un DJ?\nVols que t’ajudi a saber què necessites?\nDes que vaig començar a estudiar teatre, ja vaig començar a fer les primeres aparicions als teatres de la ciutat, amb la Cia. Jordi Bertran, i a la televisió, al programa “A tu bola“, en el que vaig estar durant dues temporades, i el qual m’ha donat aquesta gran capacitat per improvisar en qualsevol tipus de situació.


El CEO evidencia que ni els votants de C’s compren el discurs de Rivera sobre la immersió La República\nEl CEO evidencia que ni els votants de C’s compren el discurs de Rivera sobre la immersió\nL’enquesta del Centre d’Estudis d’Opinió publicada avui no només ha deixat ben parat el govern de Catalunya, sinó que fa trontollar el discurs de Ciudadanos en matèria de llengua. Com a mínim, tenint en compte que els propis votants del partit d’Albert Rivera no es mostren tan insatisfets amb la situació de l’ensenyament públic i de la política lingüística com reivindica la segona formació al Parlament de Catalunya.\nValoració positiva dels enquestats de C's de la gestió del govern pel que fa a l'ensenyament pública\nEn aquest sentit, els votants de Ciudadanos aproven l’ensenyament públic català amb un 5,80, una nota un punt més alta que la CUP. Fins i tot, els qui van fer costat a Inés Arrimadas el 27S posen un 5,27 a les polítiques del govern Puigdemont pel que fa a l’educació pública, també per sobre dels anticapitalistes. Unes valoracions que, a més, l’enquesta va recollir abans que es coneguessin els plans de la Generalitat d’incorporar 5.500 docents més per al curs vinent.\nUn 62% de votants de Ciudadanos aproven la política lingüística de Puigdemont\nA més, sobre les polítiques de l’executiu de Junts pel Sí en matèria específicament de llengua, els votants de Ciudadanos posen una nota d’un 4,81, a tocar de l’aprovat. De fet, un 62,2% dels enquestats del partit taronja donen un 5 o més a la política lingüística de Puigdemont, que prioritza la promoció de la llengua catalana amb per exemple 37,2 milions d’euros en els pressupostos de 2017.


Les pel·lícules ja no s’estrenen? Ara, les pel·lícules... surten?\nUn llenguatge que es va perdent\nM’arriba el següent missatge al mòbil: “Per cert, fa tres dies vaig veure ‘Wildlife’, de Paul Dano, al festival Americana. Quan surti als cines l’has de veure. Mola mil”. Me l’envia un jove i talentós director, li agraeixo i m’apunto la seva recomanació, lamento no haver passat per l’Americana tant com jo hagués volgut, i em quedo amb la penúltima frase i, concretament, amb el primer dels seus verbs: sortir. Des de quan les pel·lícules ja no s’estrenen, sinó que... surten? Què ha passat amb el verb estrenar i la seva relació íntima amb el cine, amb les novetats cinematogràfiques? Un cop més, són signes dels temps? ¿És un empobriment del llenguatge en general o són els canvis de costums en el públic, que ja no té en les estrenes de les sales l’única manera de gaudir d’una novetat? ¿Hi més paraules, verbs i expressions que, com en el cas d’estrenar, corren el perill de no ser mai més usats per les noves generacions d’espectadors?\nSi comencem el repàs, els primers que van patir les retallades laborals, i eren figures molt identificatives dels cinemes, van ser els acomodadors. Deixo que algun o alguna millennial exclami un WTF ben sonor. Qui coi són els acomodadors? Ves per on, eren aquells homes o dones amb uniforme que t’acompanyaven fins a la teva butaca, després de preguntar-te el següent: “I per on vol seure vostè? Potser pel centre, que ho veurà millor”. Si la sala estava fosca, amb llanterna. De vegades s’enduien una propina. Alguns d’ells paraven la mà abans que tu decidissis si rebrien les monedes de gratificació. Alguns protestaven en veu baixa si havien de tornar fins a la porta de l’inici sense una mica de xavalla teva a la seva butxaca. Entranyables.\nA la taquilla s’hi coïen moltes històries\nEls taquillers i taquilleres, a dia d’avui, encara hi són, però sovint tenen la competència (deslleial?) de la venda anticipada i de les màquines expenedores d’entrades. De jove, vaig treballar a diversos cinemes repartint postals de pel·lis, i, entre sessió i sessió, mantenia llargues converses amb el personal de les sales: des de la taquillera veterana del cabell cardat a l’acomodador que sempre remugava o al xaval jove que tallava les entrades. La taquilla era una inacabable font d’anècdotes i situacions curioses. Com una mena de confessionari per a solitaris. Si veien el client molt despistat, des de darrera de la finestreta funcionaven com a recomanadors. “La vol d’amor, senyoreta?”. “Li agraden d’aventures, cavaller?”. “La pel·lícula és molt maca, i el Richard Gere també”.\nTot això també desapareixerà?\nEs va acabar allò de posar curtmetratges abans de les estrenes. Només els habituals del Phenomena de Barcelona saben què són les pel·lícules en 35 o 70 mil·límetres. Poques sales tenen encara cortines davant de la pantalla. La penya posa els peus sobre la butaca, xerra durant la projecció i mira el telèfon, però d’això, vell rondinaire, ja me n’he queixat aquí mateix. Quins altres termes cinematogràfics han desaparegut o tenen pocs anys o uns mesos més de vida? Projeccionista? En breu, hi haurà una única central mundial de projeccions, instal·lada en un bonic paradís fiscal ple de palmeres i de milionaris en 'shorts'? Entrada? Serà, en un futur proper, tot electrònic, a través del mòbil? Ai, pobres iaies i iaios! Algú recorda l’expressió sessió contínua?


El Barça B arrencarà la Lliga a Cornellà\nEl filial blaugrana iniciarà el seu camí al grup III de Segona B el cap de setmana del 22 i el 23 d’agost L’Huracán, l’Eldense i l’Olímpic seran els tres últims rivals de la temporada\nEl Barça B arrencarà la Lliga al camp del Cornellà. El sorteig celebrat aquest dijous a la tarda ha previst un inici de competició al grup III de la Segona B a domicili el cap de setmana del 22 i el 23 d’agost. Després d’aquest debut els culers s’enfrontaran a la Pobla de Mafumet (casa), a l’Espanyol B (fora) i a l’Hospitalet (casa).\nL’altre equip que la temporada passada militava a Segona A, el Sabadell, s’enfrontarà al Barça B a la jornada 14, el cap de setmana del 21 i el 22 de novembre. El duel de la segona volta, a Barcelona, es jugarà el 9 o el 10 d’abril.\nPer tancar la Lliga el Barça B s’haurà de veure les cares amb l’Huracán, l’Eldense i l’Olímpic. La darrera jornada es disputarà el 14 i el 15 de maig, coincidint també amb el final de la Primera Divisió.


Alçades... amor i odi: El poca-pila d'Ogassa\nA l'endemà de la retrobada amb els estadencs, vem anar tots a fer esportiva a Ogassa.\nOgassa m'agrada molt, és un sector ideal per l'hivern amb vies de continuïtat amb canto decent (fins a 6b -que no he provat res més dur-). El problema d'aquell dia va ser que venia en molt baixa forma, i on el cap tirava, el cos no responia. Vaig dedicar-me a fer més vida social que penjar-me a la paret.\nTot i així alguna cosa vaig provar. Vam començar amb un 6a anomenat Per sika akàs. M'hi poso a vista i a mitja via no veig clar el pas, el provo recte per la linia de xapes i la mala caiguda sobre repisa em fa desistir. Després em dirien que hi ha uns cantos més a la dreta i la via sortia bastant més fàcil. Què hi farem...\nMentalment aquest fiasco m'ha deixat tocat i anem amb l'Albert a fer algo més fàcil. Ens posem amb la Niu de falcons, una via de V o V+ amb caràcter alpí, amb bons alejes però sempre amb bon cantell. Va bé per recuperar les sensacions.\nCom que la gent diu que és fàcil, anem a per la King Kong, de 6b a les ressenyes però a mi m'ha semblat 6a/+, encadeno amb les cintes posades després de veure varis companys fent-la bastant sueltos. Baixo bastant inflat!\nParo una mica per ganyipar i fer vida social. Al cap d'una estona em poso amb la última via que escalaria aquell dia i és que tinc la pila sota mínims: Churrimangui. Un 6a bonic però amb un aleje a mitja via que em fa vibrar una mica i m'acabo petant intentant buscar un canto còmode per xapar ( a tots la mà se m'obria). Xapo agafat de la cinta, reposo i acabo la via.\nAbans de marxar, asseguro a l'Albert a una de les vies que més m'agrada d'aquesta escola, Els Ulls de la Gemma. Un 6a preciós que recomano a tothom!\nEnviat per PGB a 11:07\nCom a tú m'encanta Ogassa...\nVaig sovint per la zona.. a trepar o a rodar amb la btt...\nEs un lloc molt maco i tranquil...\ni amb un tipo de víes i d'escalada en la que em sento molt cómodo...\nUna bona zona per trepar en tranquilitat i estant a gust amb els companys...\nSalut i muntanyes.,.. !!!\nUn sector molt interessant on hi he escalat un parell de vegades. L'altre dia parlàvem d'anar a fer-li una visita el dia que fan les projeccions a Torelló, per amortitzar el viatge.\nno he estat mai a Ogassa....\ni entre tu , en Pekes i en Xavi...\ncom que no tardare!\nles teves recomanacions sempre em van la mar de bé!\nPoca pila... que hem d'entrenar!\nlymacsau ha dit...


Quan erem menuts, a l’estiu, anàvem a un hort on teníem tota classe d’arbres fruiters. Era genial poder minjar la fruita acabada de collir de l’arbre, no com ara que la que mos minjem potser han passat per 40 càmares abans d’arribar a la botiga. Havia una veïna que tenia un arbre amb maçanes per fer cóc, però jo me les minjava igual, sempre m’ha agradat l’àcid. Però no són per minjar així a “palo seco”, són massa aspres. Estes maçanes queden boníssimes en este cóc on desprenen lo seu suc i li donen lo sabor tan característic. Si podeu busqueu-les pel mercat, encara queda gent que té arbres autèntics dels d’abans, sinó el podeu fer amb una altra varietat de maçana àcida (com la Granny Smith).\nfarina de rebosteria (la que entre, jo li vaig posar uns 200 g. aproximadament, si la podeu tamiseu-la)\nmaçanes de l’agredolç (si poden ser menudetes millor)\nNota: per mesurar es fa servir un gotet de vidre de iogurt quasi hasta dalt, les dones abans ho feien amb un gotet de “carajillo”.\nMesclar els ous, l’anís, l’oli, el sucre i lo gasificant i remenar-ho bé. Afegir la farina que entre i mesclar fins obtenir una pasta clara.\nPosar la massa en una safata de forn, folrada amb paper o engrasada amb mantega i espolvorejada amb farina.\nNetejar les maçanes, treure’ls lo cor i, sense pelar, partir-les en quatre trossos. (Si són molt menudes es poden partir per la meitat).\nCol·locar per damunt, fins omplir tota la superficie de la massa. Tirar una mica de farina i sucre, i un xorret d’oli per tot ell.\nCoure al forn, prèviament escalfat, a 180ºC uns 40 minuts aproximadament. Com sempre el temps pot variar segons el forn.\nQuan el cóc estigui daurat, encostrat i les maçanes comencen a estar torrades, treure’l i deixar-lo refredar.\nMaçanes gentilesa de: Mama Bajoqueta\nRecepta extreta del llibre: LA CUINA DE TORTOSA de Josep Àngel Òdena i Fabregat


Apartments Emotha Trogir Croàcia - Ofertes d'hotels amb els MILLORS DESCOMPTES EN LÍNIA\nDissenyat tant per oci com per negoci, Apartments Emotha està situat idealment a Trogir; una de les localitzacions més populars de la ciutat. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Els visitants d'aquest hotel, poden gaudir d'anar a les atraccions més importants de la ciutat: Església de Sant Joan el Baptista, Ajuntament, Catedral de Sant Lovro.\nAprofiti's de la riquesa de serveis i avantatges d'aquest hotel de Trogir. Per a la comoditat i comfort dels seus clients, l'hotel ofereix transport hotel/aeroport, habitació familiar, servei de llançadora.\nGaudiu de les comoditats d'alta gama com ara aire condicionat, calefacció, aparell de televisió LCD/pantalla de plasma, TV satèl•lit/cable, cuina americana per tal de relaxar-vos després d'un cansat dia. A més, l'oci que l'hotel ofereix assegurarà que tengui molt a fer durant el dia. Descobreixi una encantadora mescla de servei profesional i ampla gama de característiques a Apartments Emotha.


centre catòlic mataró: Joc de Cartes de festa Major a Bellcaire d'Empordà\nJoc de Cartes de festa Major a Bellcaire d'Empordà\nDins dels actes de la festa major d'aquesta vila del Baix Empordà avui a 2/4 de 8 de la tarda\nJoc de Cartes està basat en el text “Adreça desconeguda” de Katherine Kressman Taylor.\nLa història de “Joc de cartes” comença quan dos amics de tota la vida, que comparteixen negoci als Estats Units, es veuen separats per la tornada d’un dels dos al seu país d’origen, Alemanya. Des d’aquest moment la relació continua a través de les cartes que s’intercanvien. En aquest punt esclata el nazisme i l’amistat es comença a trencar. Un dels dos personatges és jueu i l’altre es fa partidari del règim nacionalsocialista.\nProtagonitzada per : Josep Maria de Ramon i Genís Mayola i dirigida per Joan Peran\nNomés dos actors sobre l’escenari, un espai íntim que permet donar el màxim de proximitat a l’espectador en una obra que es caracteritza per oferir “teatre de text”. Els actors es troben com a màxim a un metre de distancia del públic i per oferir encara més sensació d’integració a l’obra s’utilitza la tècnica de teatre circular, amb la que els assistents envolten l’acció teatral. El director ha intentat que s’interpretés la relació epistolar com un diàleg a sobre l’escenari.\nCarretera d’Albons, s/n\nCafè-bar-restaurant, sala d’actes, teatre i cuina\nAtenció Ciutadana Tel. 972 788 105\nPublicat per ccm a 0:18


Els economistes nord-americans, profundament preocupats pel canvi climàtic Món planeta\nper Redacció 05/04/2021 08:00h\nEl creixement de les desigualtats i enormes quantitats de pèrdues econòmiques per la catàstrofe que pot resultar per a l'economia són les conseqüències més importants que temen els economistes si no s'aconsegueix adaptar el funcionament del món a un canvi climàtic que ja és una realitat però que encara es pot frenar. Segons un estudi de la Facultat de Dret de la Universitat de Nova York, als Estats Units, un 74% dels economistes del país estan d'acord que cal prendre accions "immediates i dràstiques", un augment molt notable del 50% que ho consideraven així fa només sis anys, al 2015. Des d'aleshores, però, els fenòmens meteorològics extrems que s'han viscut, així com els enormes incendis forestals a Califòrnia, han fet que molts més experts en economia hagin pres consciència de la gravetat de la situació.\nPer elaborar l'informe, la institució va enquestar 738 economistes que han publicat articles relacionats amb el canvi climàtic a la premsa especialitzada. Només en l'aspecte que toca a les inundacions, els incendis i els huracans, que es faran més habituals, l'impacte ja pot ser absolutament devastador: segons la majoria de càlculs inclosos a l'informe, els danys podrien ser de 1,7 bilions de dòlars el 2025 i augmentar fins a arribar als 30 bilions el 2075. En vista d'això, els experts es posen d'acord amb els científics en què el preu de no fer res per canviar la situació és molt més alt que no pas deixar de fer servir combustibles fòssil i prendre mesures per reduir les emissions. De fet, gairebé dues terceres parts dels participants a l'estudi afirmen que els beneficis d'aconseguir la neutralitat en carboni a mitjans d'aquest segle són molt més grans que el cost econòmic que tindria fer-ho. En un comunicat, el director d'economia de l'Institut per a la Integritat de les Polítiques, Peter Howard, afirma que "persones que passen les seves carreres estudiant la nostra economia estan àmpliament d'acord que el canvi climàtic serà car, potencialment devastadorament car".\nSi tres quartes parts dels enquestats consideren que el canvi climàtic tindrà efectes perjudicials en el creixement econòmic de tot el món, un 70% afirmen que, a més, incrementarà les desigualtats a la majoria de països, fent encara més gran la distància entre els rics i els pobres, ja de per sí molt preocupant. En aquest sentit, algunes de les grans empreses i fons d'inversió del món ja s'estan movent per adaptar-se, en una operació que consideren crucial per a la eva supervivència. Aquest mateix dimarts, per exemple, Google va anunciar que la seva aplicació de mapes oferirà per defecte, ben aviat, la ruta que consumeixi menys combustible per anar d'una ubicació a una altra. I seguint aquesta mateixa direcció, la filial nord-americana de Volkswagen, una de les empreses de vehicles de combustió interna que està apostant més per la fabricació de cotxes elèctrics, ha canviat el seu nom a Voltswagen. Durant els darrers anys, l'exemple de la indústri del petroli, que està en pèrdues constants alhora que les empreses que aposten per energies netes pugen a un ritme espectacular, ha marcat el camí que no pot seguir cap empresa que vulgui continuar funcionant i donant beneficis.\nDissenyen una dessuadora que 'neutralitza' la Covid-19 en menys d'un minut\nEs posa en marxa un mapa interactiu d'indicis d'ós a Catalunya\neconomia canvi climàtic


Telecentre Women, campanya per l'alfabetització digital de les dones | Xarxa Punt TIC\nTelecentre Women, campanya per l'alfabetització digital de les dones\nLa campanya per l'alfabetització i capacitació digital de les dones Telecentre Women segueix endavant. Per a finals de 2012 ja havia format a més de 500 mil dones, però l'objectiu és arribar al milió de dones, per tant, xarxes de telecentres d'arreu del món continuen treballant-hi.\nLa Fundació Telecentre.org i la Unió Internacional de Telecomunicacions (ITU) lideren Telecentre Women, una campanya mundial per l'alfabetització digital de les dones, a la qual la Xarxa Punt TIC es va adherir l'any 2012, tot coincidint amb el Dia Internacional de les Dones.\nAquest projecte es basa en la capacitació orientada a enfortir les competències d’ocupabilitat i emprenedoria de les dones, a través d’un procés d’alfabetització digital sota una perspectiva de gènere i l'objectiu és arribar a més de 1 milió dones arreu del món.\nEn el moment d'assolir la fita de formar a 500 mil dones, els organitzadors van fer un balanç positiu i segueixen engrescats per doblar aquest número i seguir capacitant dones d'arreu del món en l'ús de les noves tecnologies. Al voltant de 150 organitzacions estan actualment inscrites com a sòcies de la campanya i treballen per oferir habilitats i eines a les dones per assegurar un millor futur a elles i les seves famílies.


General | II Trobada de ciències. 2009\n“Conversar per conversar o conversar per aprendre? La importància de la conversa a la classe de\nciències ”,a càrrec de Rosa Maria Pujol Vilallonga, Mestra, biòloga i Doctora en Filosofia, professora de Didàctica de les\nCiències Experimentals i degana de la Facultat de Ciències de l’Educació de la UAB.\nPresentació (PowerPoint) de la conferència:\nView more presentations from erregeerre.\nThis entry was posted in Col·laboracions, General on by Roberto.\nPresentació d’experiències amb MURALS.\nCom a la trobada anterior, les escoles que ho desitgin poden presentar les seves experiències en forma de MURALS, on explicaran allò que han fet, allò que han descobert, treballat i après.\nAquests MURALS s’exposaran el dia de la TROBADA -29 de maig- i es podran comentar o intercanviar opinions i idees entre els assistents. També es publicaran, aquí, al BLOC de la Trobada , i és per això que ens heu d’anviar -el més aviat possible- la fitxa del mural, i quan ho tingueu, una foto del mateix, acompanyada de quatre ratlles explicatives.\nRecordeu que els contactes són les coordinadores de la Trobada: ngarcia6@xtec.cat i abasora@xtec.cat\nPer si no heu rebut les instruccions al vostre centre, us les adjuntem aquí mateix:\nFITXA DEL MURAL, per presentar experiències a la Trobada 2009: orientacions_per_mural_trobada.doc\nThis entry was posted in Experiències, General on by Roberto.\nBenvinguts al nou bloc de les trobades de ciències de les comarques de Tarragona. Recordeu ?\nhttp://blocs.xtec.cat/cienciacionat . Aquest era el bloc del 2008: La I Trobada.\nI aquí comença el bloc de la II Trobada 2009. Us animem a participar en aquest intercanvi d’experiències sobre la didàctica de les ciències a les nostres escoles i instituts. Podeu presentar murals amb les vostres millors activitats. Podeu parcicipar en els tallers de ciència experimental del dia de la trobada, i podeu assistir a tot plegat el proper dia 29 de maig 2009.\nPodeu contactar amb l’organització mitjançant les nostres coordinadores: abasora@xtec.cat i ngarcia6@xtec.cat Anireu rebent al vostre centre diverses informacions sobre com participar, com presentar els murals, etc.\nThis entry was posted in General on by Roberto.\n“Coneixmedi”: Conferència del Dr.Lluís del Carmen\nConferència del Dr. Lluís del Carmen\nProfessor de didàctica de ciències\nexperimentals de la\nConeixmedi: un projecte en xarxa pel desenvolupament del curriculum, a l’educació\ninfantil i primària: http://www.udg.edu/coneixmedi\n(Tarragona, març 2009)\nVa tenir lloc el passat 16 de març a la facultat de la URV de Tarragona. Va ser un èxit de públic que des d’aquí agraïm. Es presenta l’experiència realitzada e les comarques gironines durant quatre anys, orientada a la innovació de l’estudi del medi, mitjançant el treball col·laboratiu en xarxa. Visiteu la pàgina web i tindreu més informació sobre el projecte.


TOT A PUNT PER AL CERDANYA HAPPY WALKING – Pirineus TV\nTOT A PUNT PER AL CERDANYA HAPPY WALKING\nTot a punt per la cinquena edició del Cerdanya Happy Walking, el festival de senderisme promogut per Turisme Cerdanya amb l’objectiu de promocionar la comarca com un destí ideal per a la pràctica del senderisme i valorant la figura del guia de muntanya. L’altre objectiu principal de l’esdeveniment és donar a conèixer els productes locals i la feina dels seus productors.\nDes de dijous i fins diumenge s'han programat 8 excursions guiades de diferent nivell de dificultat per diverses zones de la comarca com Guils Fontanera, el refugi Cortal d'en Vidal, el Camí de l'Aigua o el Clot de l'Orri.\nEl festival arrencarà amb pràcticament totes les entrades venudes, ja que les restriccions per la covid ha fet limitar el nombre de participants També hi ha oberta una llista d'espera per si a l'ñultim moment es poden ampliar les places.\nA més, durant aquests dies s’organitzaran activitats paral·leles i obertes a tothom com l’exhibició de l’exposició “Històries i camins. Passeig literari pels camins pirinencs”, promoguda per la Taula de Camins de l’Alt Pirineu i Aran (IDAPA), una xerrada on participaran els guies del festival i el concert de música tradicional dels Pirineus.


(S'ha redirigit des de: Altiplà de Deccà)\nvolcà i altiplà\n17° N, 77° E / 17°N,77°E / 17; 77\nEl Dècan és un altiplà que ocupa la major part de la zona central i meridional del subcontinent indi. El nom deriva del sànscrit dakshina que vol dir meridional. En el sentit més ample inclou tot el sud de l'Índia al sud del riu Narmada o de les muntanyes Vindhya, però en el sentit més restringit està concretat al territori entre el riu Narmada i el Krishna o sigui bàsicament el territori de llengua marathi.\nUns anys després els amirs turcs governants del Dècan es van revoltar i es va acabar instal·lant la dinastia bahmànida (1347) que va tenir capital a Gulbarga. El primer sultà Ala al-Din Bahmam Shah es va estendre cap a Berar al nord, fins a la riba esquerra del Tunghabhadra al sud, i de Dabal a l'oest fins a Telingana a l'est cap a Golconda. Va fer la guerra amb Vijayanagar el 1347 i 1349. Muhammad Shah que va succeir al seu pare el 1358 va fer la guerra amb Vijayanagar (1365-1366) i Warangal (1371) i va adquirir un gran botí; es diu que uns 500000 hindús foren morts durant el seu regnat. Les fronteres es van estendre per Telingana el 1373; va morir el 1375 i el va succeir el seu fill Mujahid Shah, que fou assassinat al cap de tres anys pel seu oncle Daud o Dawud Khan, que el va succeir (1378) però el mateix any fou assassinat i Muhammad, nét del fundador de la dinastia, fou proclamat sultà, governant de manera pacífica fins a la seva mort el 1397. El va succeir el seu fill Ghiyath al-Din, que només va regnar dos mesos sent deposat i cegat per l'esclau malcontent Lalchin, que va proclamar sultà al seu germà Shams al-Din. Però Firuz Khan i Ahmad Khan, néts de Bahman Shah, que estaven casats respectivament amb dues germanes de Ghiyath al-Din, es van revoltar i forçant el pas fins a palau van fer presoners a Shams al-Din i Lalchin després de cinc mesos de govern. Firuz fou proclamat sultà (1397) i Shams al-Din fou cegat i Lalchin executat. Firuz fou proclamat sultà amb títol de Tadj al-Din. El 1398 el raja de Vijayanagar va envair el Raichur Doab, i Firuz va iniciar la guerra contra aquest raja al que va derrotar, saquejant una part dels seus territoris. El 1404 el raja va avançar cap a Mugdal i es va reprendre la guerra però altre cop Vijayanagar fou derrotat i va haver de demanar la pau (1406) que li fou concedida a canvi de donar la seva filla en matrimoni al sultà i pagar un tribut en elefants, joies i diners; el fort de Bankapur fou cedit als bahmànides com a dot. El 1417 el sultà va atacar la fortalesa de Pangal a Telingana i els rages de Vijayanagar i Warangal, entre d'altres, van córrer en ajut dels assetjats; les forces bbahmànides foren delmades per una pesta però tot i així va presentar batalla als atacants, sent no obstant derrotat i els musulmans massacrats, i Firuz perseguit fins als seus dominis que en part foren saquejats (1420). El sultà es va posar malalt i va abdicar finalment el 1422 en favor del seu germà Ahmad Shah.\nCoord.: 17° N, 77° E / 17°N,77°E / 17; 77\nObtingut de «https://ca.wikipedia.org/w/index.php?title=Dècan&oldid=19895505»\nLa pàgina va ser modificada per darrera vegada el 8 maig 2018 a les 17:40.


El fons de reserva a les Comunitats. Per a què serveix? - Comunitària - Administració i Serveis\nEl fons de reserva a…\nQuè és el Fons de Reserva?\nTotes les Comunitats de Propietaris estan obligades a crear un fons i tots els propietaris han d’aportar segons el seu coeficient de participació encara que no estiguin obligats a algunes despeses comunitàries com poden ser els locals comercials, si han de contribuir a aquest fons de reserva. L’import mínim és del 5% del pressupost anual aprovat.\nPer a què serveix el fons?\nPer fer front a les despeses de conservació, obres, reparacions i rehabilitació dels elements comuns, en el cas de Catalunya es poden destinar a obres d’instal·lació de nous serveis i també per a obres de seguretat.\nPer a què no estan?\nNo es poden utilitzar per a altres despeses de les indicades, encara que fossin en benefici de la comunitat (per exemple, el pagament de l’electricitat, la quota periòdica de l’ascensor et), de manera que podrien ser impugnats judicialment.\nÉs de la Comunitat i no dels propietaris. Es tracta d’aportacions definitives i irreversibles i cap propietari pot sol·licitar el seu reemborsament.\nEn el cas d’estar per sota d’aquest 5%, s’han de regularitzar en els següents pressupostos anuals.\nA Comunitaria, especialistes en la gestió de les Comunitats de Propietaris a Lleida, et podem ajudar\nCategoria Noticies 09/11/2021\nAnteriorAnteriorPer a què es necessari disposar d’un administrador de finques col·legiat?